text: HeimiðÁðrenn og aftanáDIYTítt heimLívsstílurSpyr serfrøðingarnarHeilsaPengapungurinUppskriftirDøgurðarDessertirHeilsugott
text: #000000
text: 10 ráð til húsarhaldið í koronatíðini
text: #000001
text: Eg ivist onga løtu í, at eg ikki eri einsamøll um at hugsa “Hetta geri eg, tá eg fái tíð”.
text: #000002
text: Samvitskan var ikki altíð líka góð, tí eg visti, at eg burdi vaskað øll klæðini, sorterað myndir, ruddað klæðir út, vaskað mær húsið, hugnað eitt sindur um, gera kamarið hjá sonininum, hampað uppá veggir og loft, ruddað upp í kjallaranum, undir vaðingini og í skápum. Ja, listin var sera langur, um alt sum lá mær á lánið viðvíkjandi húsunum.
text: #000003
text: Eg havi gjørt ein lista yvir ting, sum ein kann gera, nú korona herjar í okkara lítla landi.
text: #000005
text: Ja, eg veit at tað er SO keðiligt at rudda ein kjallara. Ein hevur bestan hug til at antin biðja mannin orðna tað ella lata tað bíða. Men eg hevði tann “trupulleikan” at maðurin var til arbeiðis. Eg tók sakina í egnar hendur. Sonurin hevur verið heima, so eg bað hann koma við mær í kjallarin at “arbeiða”. Aftaná fýra dagar við góðari hjálp frá soninum (og manninum, sum kom heim vegna korona ) pluss eini 20 fullar bilar við skrelli, hava vit nú ein ruddligan kjallara.
text: #000006
text: Ja, eg veit. Tað er nógv lættari sagt enn gjørt. Tað gekk skjótt fyri seg, at sortera øll klæðini hjá bæði soninum og manninum. Men míni egnu klæðir var ein heilt onnur søga. Eg veit ikki, hvussu tað er hjá øðrum, men eg sjálv eri sera góð við míni klæðir. So hvørjaferð eg hevði ein kjóla, blusu ella topp í hondini, so hugsaði eg “Åhhh hetta var eg í tá og tá”.
text: #000007
text: Eg sá skjótt, at soleiðis kundi eg slett ikki hugsa, um eg skuldi fáa nakað burturúr. So eg broytti hugsan og fór til “Fari eg í hetta aftur?”, “Nær var eg í hesum síðst” og “Kann eg vera hesum fyriuttan”. Við hesum hugburðinum gekk tað skjótt at sortera klæðini.
text: #000008
text: Tá eg var farin í gongd, fekk eg alvorliga blóð uppá tonnina. Eg havi leingi havt sera ringa samvitsku um, at øll barnaklæðini hjá sonininum lógu ósorteraði undir vaðingini. Nú alt er sorterað, hava fleiri í bygdini fingið heilar sekkir av klæðum. Tey klæðini, sum ikki eru givin burtur, eru goymd. Tá hendan korona er liðug, fara klæðini til Bláakross.
text: #000009
text: Eg var blivin so eviga troytt av lampunum í stovunum, køkinum og kamarinum. Tær vóru gamlar og keyptar í neyðloysn, tá vit fluttu inn. Eg fór ein túr til handils og kom heim aftur við fýra nýggjum lampum. Eg var so mikið heldig, at svigermor hevði einar gardinur til okkum. So tær keðiligu reyðu, velour gardinurnar blivu skiftar út við einar hvítar tunnar gardindur. Eisini vóru vit so heldig, at onkur í familjuni hevði fingið fatur á eini nýggjari sofu. Vit blivu spurd, um vit vildu hava tí gomlu. Sjálvandi søgdu vit ja takk. So nú hava vit eisini eina lekkra sofu
text: #000010
text: Svigermor er so ófør, at hon hevur skift allar sínar gardinur út, og seyma nýggjar. Dugir tú væl at seyma, so er tað eisini ein møguleiki. Eg eri tíverri ikki serliga góð til hendurnar.
text: #000011
text: Eg hevði faktiskt als ikki lagt til merkis, hvussu nógv eg havi forsømt mínar urtapottar, við at hava alt annað at gera. Men tað sá eg nú, tá eg innrættaði stovuna. So eg fór og keypti mær mold, tá eg alíkavæl var í einum handli, sum selur urtapottar, so keypti eg mær tríggjar nýggjar urtapottar til køkin og stovuna. Eg má ásannað, at tað er sera avstressandi at planta urtapottar um. Rúmið verður eisini heilt øðrvísi, tá planturnar eru væl røktar. Mær dámar sera væl, at hava urtapottar í rúminum, so mítt næsta keyp verður ein hvít Orkidé.
text: #000012
text: Samvitskan hevur verið nógv uppá spæl, tá tað kemur til órudd í køks skápinum. Tit kenna tað allarhelst allar, at ein smekkar skápshurðina bara aftur, tí tingini næstan leypa út í høvdið á tær. Soleiðis var tað í hvørt fall hjá mær. Nú hevði eg brádliga so deiliga nógva tíð, so eitt tað fyrsta, sum eg fór í holt við, var at rudda køks skápini. Eg fann rættliga nógv, sum eg faktiskt hevði gloymt at eg átti. Eg fann bæði mína juicemaskinu, blendara, wokgrýtu, breyðformar, formar av ymiskum slagi, grønmetisdamparan og Cabaret settið hjá mær. Tað gav mær ordliga góðan hug, at gera meira við matgerðina.
text: #000013
text: Her heima hevur vaskimaskinan verið frá døgndrift. Eg havi vaskað øll klæðini, allar jakkarnar, troyggjur, gardinur, pútur, teppir, dýnur, koddar og babyklæðir. Tað er sera ofta vaskipulvur uppá tilboð, so eg vaskaði við góðari samvitsku. Havi enntá keypt mær eitt eyka turkistativ, so at eg kann hava klæðini úti, tá veðrið er til tað. So taki eg bara stativið inn og klæðini tornað meira inni.
text: #000014
text: Eg vænti, at tit allar kunnu vera samdar við mær í, at børnini eiga alt ov nógv leikutoy. Mín drongur spælir ikki við helvtina. Kamarið hjá honum er ikki so stórt. So plássið er lítið og leikutoyðið tekur nógv pláss. Eg gjørdi av, at vit bæði í felag skuldu sortera alt leikutoyðið. Tað leikutoyðið, sum hann var blivin ov stórur til, er koyrt í posar, og fer av húsinum skjótast gjørligt. Tað leikutoyðið sum hann spælur onkuntíð við er goymt burtur, og verður tikið fram tá tørvur er á tí.
text: #000015
text: Tá eg nú alíkavæl var í gongd, so fór eg eisini undir vaðingina eftir øllum leikutoyðinum, sum longu var goymt burtur. Eisini her bleiv gjørt uppá sama máta, sum leikutoyðið í kamarinum.
text: #000016
text: Hetta er faktiskt eitt stórt pluss at sortera leikutoyði, tí nú tímur sonurin at spæla í kamarinum, og eg fái frið eina lítla løtu at fáa mær ein HEITAN kaffimunn.
text: #000017
text: Tað er ein gyltur møguleiki at fáa orðnað alt uttanfyri, nú tá børnini ikki kunnu ferðast har tey vilja, men mugu vera heima. Eg havi brúkt møguleikan at ruddað upp í garðinum. Nú byrja jú várblómurnar at spíra, so eg havi lúkað rundanum tær. Tikið alt tað følnaða burtur, klipt greinarnar á trøðunum og hugsað um, hvat skal gerast við garðin og túnið nú í summar.
text: #000018
text: Bilhúsið er eisini ruddað, alt tað sum ikki bleiv brúkt er koyrt í skrell. Bilurin er vaskaður, bæði innan og uttan. Hetta gjørdu vit trý sum eitt familjuprojekt, har vit øll vóru í drakt og ruddaðu og vaskaðu. Ein sera hugnalig løta skal sigast.
text: #000019
text: Eg havi enntá ruddað túnið og gjørt klárt til ein framtíðardreym um at fáa flisar í túnið og leggja terassubreyttir, so at vit fáa ein lítlan sólkrók. Møguliga fari eg at samla til ein hitapott eisini.
text: #000020
text: Eg havi keypt inn, tí eg havi leingi havt ein dreym um, at planta sjálv okkurt grønmetið. Eg havi eisini googlað og leitað á internetinum, eftir hugskotum. So tað verður tað næsta, eg fari í gongd við. Ein lítlan Køkkenhave í garðinum.
text: #000021
text: Eg minnist enn sum smágenta, at omman var von at gera alt húsið høvuðsreint um várið (til páskirnar), um summarið (til ólavsøku), og so til jólar. Eg veit ikki hvussu er við øðrum, men eg havi altíð brúkt umskyldningin, “Eg geri tað, tá eg fái tíð”. Javel nú havi eg alla tíðina í verðini, virkar tað sum um. So eg tók meg saman og vaskaði og skrubbaði eitt og eitt rúm í húsinum. Tá meini eg við at ALT bleiv gjørt. Vaskað, støvsugað, pussað vindeygu og støvað av. Tá eg nú alíkavæl var í gongd, so ruddaði eg í øllum skápum. Eisini koyrdi eg óneyðug ting, sum bara lógu til fortreð burtur. Nú er tað ordliga stuttligt at vera heima, og bara njóta míni deiligu hús.
text: #000022
text: Eg havi ein ordligan veikleika fyri bókum, spølum og kreativum tingum. Men seinastu tíðina var eg blivin rættliga irritera inná, at alt bara lá og sløddist allastaðnis. So eg fór í gongd við at hyggja eftir øllum bókunum hjá mær. Har eg legði tær í tríggjar bunkar. “Havi hug at lesa” “Havi lisið” og so “Ongan áhuga” kallaði eg bunkarnar. Tá eg var liðug við allar bøkurnar hjá mær, fann eg faktiskt útav, at tað vóru nógvar bøkur, sum eg ongan áhugað hevði í at lesa. Tær sum eg hevði lisið blivu so eisini koyrdar í hinar báðar bunkarnar.
text: #000023
text: Tá eg var liðug við mínar bøkur, fór eg í gongd við uppskriftis bøkurnar. Har var sama skilið, nógvar av teimum eru eisini endaðar í “Ongan áhuga” bunkanum. Eg forseti við bókunum hjá soninum. Men har itu bunknarnir “Lesnaður nú” Lesnaður fyrr/seinni” og so “ÚT við teimum”.
text: #000024
text: Hansara bunkið av bókum sum skuldu út av húsinum, var væl minni enn mín. Men eg fann skjótt útav, at drongurin kemur at mangla bøkur. So í næstum fari eg at spyrja míni foreldur, um tey hava nakrar bøkur, sum eg kann fáa frá okkara barndómi. Eisini fari eg at bíleggja bøkur frá Bókaklubbanum.
text: #000025
text: Eftirsum eg var so væl í gongd, so fór eg eisini eftir øllum spølunum, sum vóru í húsinum. Har vóru bara tveir bunkar sum itu “Verandi” og ÚT”. Ikki óvæntað eftir mínari meining, so var bunkin “Verandi” nógv størri enn “ÚT” bunkin. Men tó, so var ÚT bunkin eitt sindur stórur. Tí eg sorteraði spølini væl og virðiliga. Tey puslispølini, sum manglaðu brikkar, spøl, sum sonurin er vaksin frá, og spøl sum manglaðu reglar, brikkar ella á annað hátt ikki kundu brúkast, blivu øll sorteraði frá.
text: #000026
text: Eg elski at vera kreativ, tíverri so havi eg brúkt mína dýrabaru tíð til okkurt heilt óneyðugt. Men so kom korona, og hugurin til at vera kreativ kom aftur. Eg fann útav, at eg havi samlað uppá nógv bras. Perlumotivir vóru óstrokin, turkað máling og penslar lógu og sløddust og ting av alskyns litum og sniði lógu á hillunum. So har gjørdi eg ongar bunkar, men tók ein svartan skrelliposa og ripaði alt direkta í skrell, sum eg ikki hevði áhugað í. Trúgv mær ella ei, posin bleiv fullur.
text: #000027
text: Tá eg nú alíkavæl var í gongd, við at rudda út í mínum kreativu tingum, ruddaði eg alt rúmið væl og virðiliga. So nú havi eg eitt kreativt rúm, sum eg innrættaði eitt sindur. Planurin er at pynta veggirnir við kreativum tingum. Eg fekk ordliga blóð uppá tonnina, og ætli at fara at innrætta húsið við tingum, eg geri sjálv.
text: #000028
text: Har eru so míni 10 boð uppá, hvat kann gerast í hesum koronatíðum. Eg havi ein stóran dreym um at innrætta og mála húsini. Eisini ætli eg mær, at vera nógv meira nærverandi við mínum. Brúka tíðina effektivt, bæði í húsinum og garðinum.
text: #000029
text: Koronatíðin hevur lært meg, at vera betri við mítt deiliga heim. Brúka tíð uppá at fríðka um heimið, halda tað reint og ruddiligt og ikki minst skapa minnir saman við mínum í okkara prakfulla heimið
text: #000030
text: Beinta er fødd og uppvaksin í Havn, men er búsitandi á Sandi. Hon er gift og tey eiga ein son saman. Tá sonurin var lítil, upprættaði hon ein blogg á Facebook og Instragram. Har bloggaði hon í nøkur ár. Áhugin fyri at skriva sum heild, hevur altíð verið til staðar. Áhugin fyri innrætting kom, tá tey fingu egna hús. Tá sá hon at Hús og Heim leitaði eftir bloggarum og hon skundaði sær at søkja, og var so heldig at fáa játtandi svar. Til dagligt skrivar hon heimanifrá vegna pínu í rygginum. Hennara áhugamál eru familjan, hennara hundar, skriving, innrætting matgerð, vinir, gongutúrar og so elskar hon eisini at vera kreativ uppá nógvar ymiskar mátar. Hon dámar sera væl endurnýtslu, bæði til innrætting, shopping og at vera kreativ.
text: #000031